Úlohou veľmocí, nech by ich počet bol ľubovoľný, je kontrolovať sa navzájom tak, aby nebola narušená krehká rovnováha, ktorá im umožňuje existovať vedľa seba. Nad touto kontrolou veľmocí a nad kontrolou politiky vôbec stojí "siedma veľmoc" - novinári a médiá. Ich povinnosťou je kontrolovať politikov a informovať občanov, daňových poplatníkov a voličov o tom, akým spôsobom sa nakladá s verejnými prostriedkami - daňami občanov, ktoré boli zverené na spravovanie spoločného štátu. O moci vplyvu médií na politiku iste nikto nepochybuje. Klasickým príkladom je tzv. aféra Watergate, keď sa investigatívnym novinárom z denníka Washington Post podarilo preukázať spojenie administratívy prezidenta R. M. Nixona s "údajným" vlámaním do ústredia opozičnej Demokratickej strany, čo bolo spojené s odpočúvaním. Táto mala za následok jeho neskoršiu rezignáciu z postu amerického prezidenta ešte pred koncom riadneho volebného obdobia.
SME. Denník. Bratislava: Petit Press, 12. 1. 1998.
metaforické pomenovanie periodickej [[Term:tlač|tlače]], ktoré vyzdvihuje a podľa niektorých teoretikov preceňuje jej možnosti spoluvytvárať verejnú mienku a spoločenské vedomie
kol. autorov: Stručný slovník masmediálnej a marketingovej komunikácie. Trnava: Fakulta masmediálnej komunikácie Univerzity sv. Cyrila a Metoda 2006.